CELEX: 32016R1220
Language: lv
Date: 2016-07-26 00:00:00
Title: Komisijas Īstenošanas regula (ES) 2016/1220 (2016. gada 26. jūlijs) par atļauju no Escherichia coli iegūtu L-treonīnu lietot par barības piedevu visu sugu dzīvniekiem (Dokuments attiecas uz EEZ)

27.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 201/11
            
         KOMISIJAS ĪSTENOŠANAS REGULA (ES) 2016/1220
   (2016. gada 26. jūlijs)
   par atļauju no Escherichia coli iegūtu L-treonīnu lietot par barības piedevu visu sugu dzīvniekiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 82/471/EEK (2), jāizvērtē atkārtoti.
            
         
               (2)
            
            
               Saskaņā ar Direktīvu 82/471/EEK L-treonīnu ar Komisijas Direktīvu 88/485/EEK (3) atļāva lietot bez termiņa ierobežojuma un pēc tam šo piedevu saskaņā ar Regulas (EK) Nr. 1831/2003 10. panta 1. punktu kā esošu lopbarības līdzekli iekļāva Lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegti pieteikumi L-treonīna, ko paredzēts lietot par barības piedevu visu sugu dzīvniekiem, atkārtotai izvērtēšanai. Saskaņā ar minētās regulas 7. pantu tika iesniegti arī pieteikumi, kuros lūgta atļauja lietot L-treonīnu visu sugu dzīvniekiem. Pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (4)
            
            
               Pieteikumi attiecas uz atļauju no Escherichia coli DSM 25086, Escherichia coli FERM BP-11383, Escherichia coli FERM BP-10942, Escherichia coli NRRL B-30843, Escherichia coli KCCM11133P, Escherichia coli DSM 25085, Escherichia coli CGMCC 3703 vai Escherichia coli CGMCC 7.58 iegūtu L-treonīnu lietot par barības piedevu visu sugu dzīvniekiem, paredzot to klasificēt piedevu kategorijā “uzturfizioloģiskās piedevas”.
            
         
               (5)
            
            
               Eiropas Pārtikas nekaitīguma iestāde (“Iestāde”) 2013. gada 9. jūlija (4), 2014. gada 29. janvāra (5), 2014. gada 9. septembra (6), 2015. gada 9. septembra (7), 2015. gada 1. decembra (8) un 2016. gada 19. aprīļa (9) atzinumos secināja, ka ieteiktajos lietošanas apstākļos no Escherichia coli DSM 25086, Escherichia coli FERM BP-11383, Escherichia coli FERM BP-10942, Escherichia coli NRRL B-30843, Escherichia coli KCCM11133P, Escherichia coli DSM 25085, Escherichia coli CGMCC 3703 un Escherichia coli CGMCC 7.58 iegūtam L-treonīnam nav nelabvēlīgas ietekmes uz dzīvnieku veselību, cilvēka veselību vai vidi un ka to var uzskatīt par lietderīgu aminoskābes treonīna avotu dzīvnieku ēdināšanā, un lai papildu L-treonīns būtu pilnībā iedarbīgs atgremotājiem, tas būtu jāpasargā no sadalīšanās spureklī. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā pārbaudīja arī ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
            
         
               (6)
            
            
               Iestāde savos atzinumos pauda bažas par to, ka L-treonīns mērķsugām varētu būt kaitīgs, ja to dod ar dzeramo ūdeni. Tomēr Iestāde nav ierosinājusi noteikt maksimālo L-treonīna saturu. Tāpēc, ja L-treonīnu dod ar dzeramo ūdeni, ir lietderīgi brīdināt lietotāju, ka jāņem vērā visas ar uzturu uzņemtās svarīgās aminoskābes.
            
         
               (7)
            
            
               L-treonīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc būtu jāļauj šo vielu lietot atbilstīgi šīs regulas pielikumam.
            
         
               (8)
            
            
               Tā kā drošības apsvērumi neprasa tūlītējas L-treonīna atļaujas nosacījumu izmaiņas, ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
            
         
               (9)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Atļaujas piešķiršana
   Pielikumā norādīto vielu, kas iekļauta barības piedevu kategorijā “Uzturfizioloģiskās piedevas” un funkcionālajā grupā “Aminoskābes, to sāļi un analogi”, ir atļauts lietot par dzīvnieku barības piedevu atbilstīgi minētajā pielikumā izklāstītajiem nosacījumiem.
   2. pants
   Pārejas pasākumi
   1.   Ar Direktīvu 88/485/EEK atļauto L-treonīnu un šo piedevu saturošos premiksus drīkst laist tirgū līdz 2017. gada 16. maijam saskaņā ar noteikumiem, kas bija piemērojami pirms 2016. gada 16. augustam, un lietot, līdz beidzas esošie krājumi.
   2.   Šā panta 1. punktā minēto vielu saturošas barības sastāvdaļas un barības maisījumus, ja tie paredzēti produktīviem dzīvniekiem, drīkst laist tirgū līdz 2017. gada 16. augustam saskaņā ar noteikumiem, kas bija piemērojami pirms 2016. gada 16. augusta, un lietot, līdz beidzas esošie krājumi.
   3.   Šā panta 1. punktā minēto vielu saturošas barības sastāvdaļas un barības maisījumus, ja tie paredzēti neproduktīviem dzīvniekiem, drīkst laist tirgū līdz 2018. gada 16. augustam saskaņā ar noteikumiem, kas bija piemērojami pirms 2016. gada 16. augusta, un lietot, līdz beidzas esošie krājumi.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 26. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  Padomes 1982. gada 30. jūnija Direktīva 82/471/EEK par dažiem produktiem, ko izmanto dzīvnieku barībā (OV L 213, 21.7.1982., 8. lpp.).
   
      (3)  Komisijas 1988. gada 26. jūlija Direktīva 88/485/EEK, ar kuru groza pielikumu Padomes Direktīvai 82/471/EEK par dažiem produktiem, ko izmanto dzīvnieku barībā (OV L 239, 30.8.1988., 36. lpp.).
   
      (4)  EFSA Journal 2013;11(7):3319.
   
      (5)  EFSA Journal 2014;12(2):3564.
   
      (6)  EFSA Journal 2014;12(10):3825.
   
      (7)  EFSA Journal 2015;13(9):4236.
   
      (8)  EFSA Journal 2016;14(1):4344.
   
      (9)  EFSA Journal 2016;14(5):4470.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  mg/kg kompleksās barības ar mitruma saturu 12 %
               
            
                  
                     Uzturfizioloģisko piedevu kategorija. Funkcionālā grupa: aminoskābes, to sāļi un analogi.
                  
               
            
                  3c410
               
               
                  —
               
               
                  L-treonīns
               
               
                  
                     Piedevas sastāvs
                  
                  Pulverveidā ar minimālo L-treonīna saturu 98 % (sausnā).
                  
                     Aktīvās vielas raksturojums
                  
                  L-treonīns, kas iegūts, fermentējot Escherichia coli DSM 25086 vai
                  
                     Escherichia coli FERM BP-11383, vai
                  
                     Escherichia coli FERM BP-10942, vai
                  
                     Escherichia coli NRRL B-30843, vai
                  
                     Escherichia coli KCCM 11133P, vai
                  
                     Escherichia coli DSM 25085, vai
                  
                     Escherichia coli CGMCC 3703, vai
                  
                     Escherichia coli CGMCC 7.58.
                  Ķīmiskā formula: C4H9NO3
                  
                  
                     CAS numurs: 72-19-5
                  
                     Analīzes metodes
                      (1)
                  
                  L-treonīna satura noteikšanai barības piedevā:
                  
                              —
                           
                           
                              pārtikas ķīmisko vielu kodeksa monogrāfija par L-treonīnu,
                           
                        
                              —
                           
                           
                              jonu apmaiņas hromatogrāfijas metode ar pēckolonnas derivatizāciju un fotometrisko detektēšanu (IEC-UV) – EN ISO 17180.
                           
                        L-treonīna noteikšanai premiksos:
                  
                              —
                           
                           
                              jonu apmaiņas hromatogrāfija apvienojumā ar pēckolonnas derivatizāciju un fotometrisko detektēšanu (IEC-UV) – EN ISO 17180, un
                           
                        
                              —
                           
                           
                              jonu apmaiņas hromatogrāfija apvienojumā ar pēckolonnas derivatizāciju un fotometrisko detektēšanu (IEC-UV) – Komisijas Regula (EK) Nr. 152/2009 (2) (III pielikuma F daļa).
                           
                        Treonīna daudzuma noteikšanai premiksos, kombinētajā lopbarībā, barības sastāvdaļās un ūdenī:
                  
                              —
                           
                           
                              jonu apmaiņas hromatogrāfijas metode ar pēckolonnas derivatizāciju un fotometrisko detektēšanu (IEC-UV): Regula (EK) Nr. 152/2009 (III pielikums, F daļa).
                           
                        
               
                  Visas sugas
               
               
                  —
               
               
                  —
               
               
                  —
               
               
                  
                              1.
                           
                           
                              L-treonīnu drīkst laist tirgū un lietot par barības piedevu preparāta veidā.
                           
                        
                              2.
                           
                           
                              Barības apritē iesaistītie uzņēmēji nosaka tādas darbības procedūras un organizatoriskos pasākumus piedevas un premiksu lietotājiem, kas vajadzīgi, lai novērstu iespējamos riskus, ko rada ieelpošana. Ja ar šādām procedūrām un pasākumiem minētos riskus nav iespējams novērst vai samazināt līdz minimumam, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.
                           
                        
                              3.
                           
                           
                              L-treonīnu var dot arī ar dzeramo ūdeni.
                           
                        
                              4.
                           
                           
                              Norādes piedevas marķējumā:
                              mitruma saturs.
                           
                        
                              5.
                           
                           
                              Norādes piedevas un premiksu marķējumā:
                              “Ja piedevu lieto dzeramajā ūdenī, jāizvairās no pārmērīga olbaltumvielu daudzuma.”
                           
                        
               
                  16.8.2026.
               
            
         (1)  Sīkāka informācija par analīzes metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports
      
         (2)  Komisijas 2009. gada 27. janvāra Regula (EK) Nr. 152/2009, ar ko nosaka paraugu ņemšanas un analīzes metodes barības oficiālajai kontrolei (OV L 54, 26.2.2009., 1. lpp.).